Euroliga v basketbale žien

Euroliga v basketbale žien (oficiálne po anglicky FIBA EuroLeague Women, hovorovo Euroliga, po anglicky EuroLeague Women, v rokoch 1958-1995 Pohár majstrov európskych krajín v basketbale žien, skratka PMEK) je najvyššia profesionálna basketbalová liga v Európe pre ženské basketbalové kluby. Organizuje ju FIBA Europe.

Dejiny 
Euroliga v basketbale žien je hlavná ženská klubová basketbalová súťaž na európskom svetadieli. Bola založená federáciou FIBA v septembri 1958 ako úvodná európska klubová súťaž, do ktorej sa zapojilo 10 tímov a sledovala úspech mužského ekvivalentu turnaja, ktorý sa konal v rovnakom roku. Mužský turnaj Euroligy si počas 46 zápasov pozrelo vyše 100 tisíc divákov.

V úvodnom turnaji zvíťazil bulharský tím Slavia Sofia, ktorý zvíťazil nad sovietskym Dinamom Moskva doma 64-40 a v Moskve 44-34. Formát dvoch finálových hier (doma a vonku) fungoval do roku 1976, kedy ho nahradil formát jedinej finálovej hry od nasledujúceho ročníka.

Počas úvodných rokov bol dominantným tímom lotyšský (v tom čase sovietsky) klub Daugava Riga, ktorý účinkoval v rokoch 19601977 v 16 finále, pričom všetky vyhral. Lotyšský klub je dodnes držiteľom dvoch ťažko prekonateľných rekordov – 18 celkových víťazstiev v Eurolige a 12 v sérii za sebou. 

V 90. rokoch 20. storočia prešla súťaž dvoma významnými zmenami. Prvou bolo zavedenie turnaja Final Four v roku 1992 (so štyrmi najlepšími tímami). Druhou bola zmena značky súťaže v roku 1996, kedy sa premenovala z Pohára majstrov európskych krajín v basketbale žien na súčasnú podobu Euroligy. 

Formát turnajov Final Four bol ukončený v Jekaterinburgu v roku 2011, kedy španielsky tím Halcón Avenida porazil Spartak Moskovská oblasť 68–59. Od sezóny 2011/2012 sa začal miesto turnaja Final Four v Eurolige používať turnaj Final Eight. Posledný ročník s turnajom Final Eight bol 2014, v Jekaterinburgu v ňom zvíťazil tím Galatasaray Istanbul nad mestským rivalom Fenerbahçe 69-58. Od roku 2014 sa finálové turnaje opäť konajú vo formáte Final Four.

Sezóna 2019/2020 musela byť pre pandémiu koronavírusu v marci 2020 prerušená a v júni predčasne ukončená bez vyhlásenia víťaza. Aj v sezóne 2020/21 trápili tímy výpadky hráčok pre pozitívne nálezy na koronavírus, z dôvodu čoho pristupovali riadiace orgány Euroligy k úprave pravidiel a presúvaniu zápasov oslabených tímov na iné termíny.

Názov súťaže 
 Pohár majstrov európskych krajín v basketbale žien: (1958–1996)
 Euroliga v basketbale žien: (1996–súčasnosť)

Systém súťaže

20042011 
V rokoch 2004 až 2011 bolo v súťaži 24 klubov, rozdelených do štyroch skupín po šiestich, kde každý hral s každým doma a vonku. Štyri najlepšie tímy z každej skupiny sa kvalifikovali pre osemfinálové play-off zápasy. Osemfinále sa hrali na základe umiestnenia každého klubu v základnej skupine na dva zápasy (doma a vonku). Víťazi osemfinále postúpili do štvrťfinále. Víťazi štvrťfinále sa kvalifikovali na turnaj Final Four, ktorý organizoval jeden z postupujúcich klubov. Semifinále sa hrali v piatok a finále v nedeľu.

Výsledky

Štatistiky

Víťazstvá podľa krajiny

Víťazstvá podľa klubu

Líderky štatistík

Referencie

Externé odkazy 
 Oficiálna stránka (v angličtine)
 Oficiálna stránka na Facebooku
 Dejiny Euroligy (v angličtine)

Pozri aj 
 Euroliga v basketbale mužov
 Európsky pohár v basketbale žien
 Európska ženská basketbalová liga
 Stredoeurópska ženská basketbalová liga

Klubové basketbalové súťaže